Diari Oficial de la Generalitat Valenciana


Sumari del DOGV 8069, del 23-06-2017 (2017/5681)

Extracte de la Resolució de 18 de maig de 2017, del vicerector d'Internacionalització i Cooperació, per la qual es convoca i publiquen les bases de la convocatòria Premis InnovatiOnt 2017 a l'excel·lència dels treballs de fi de grau de la càtedra universitària Ajuntament d'Ontinyent - Caixa Ontinyent - ESET per a la innovació i configuració de territoris intel·ligents InnovatiOnt.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8069

Data del DOGV
:   23-06-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/5681


Data del document
:   18-05-2017

Organisme emissor
:   Universitat de València

Tipus de document
:   Extracte

Descriptors 

:   * distinció honorífica

Extracte de la Resolució de 18 de maig de 2017, del vicerector d'Internacionalització i Cooperació, per la qual es convoca i publiquen les bases de la convocatòria Premis InnovatiOnt 2017 a l'excel·lència dels treballs de fi de grau de la càtedra universitària Ajuntament d'Ontinyent - Caixa Ontinyent - ESET per a la innovació i configuració de territoris intel·ligents InnovatiOnt. [2017/5681]  
BDNS (identif.): 352469  
  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la base de dades nacional de subvencions:  
http://www.pap.minhap.gob.es/bdnstrans  
  
Primer. Beneficiaris  
Es concediran dos premis d'igual quantia (1.000 ?), un en cadascuna de les categories següents:  
- Categoria local: premi al millor TFG relacionat amb la temàtica especificada, realitzat per estudiants del campus d'Ontinyent, o per estudiants naturals o residents a Ontinyent  i realitzat a la Universitat de València o a la Universitat d'Alacant.  
- Categoria oberta: premi al millor TFG realitzat en qualsevol universitat que tinguen especial relació amb el desenvolupament de la innovació i la configuració de territoris intel·ligents a Ontinyent i la seua àrea.  
Els sol·licitants han de complir els requisits següents:  
1. Estar matriculats en el curs acadèmic 2016-2017 per a l'elaboració del seu TFG.  
2. Presentar el seu TFG durant el curs 2016-2017.  
3. Que el treball siga original, inèdit  i que, en tot cas, represente un avanç dins de l'àmbit del coneixement a què corresponga.  
  
4. Que el treball estiga redactat en valencià, castellà o anglès.  
5. Autoritzar la direcció de la càtedra a publicar, en el seu apartat web, el treball pel qual se sol·licita el premi.  
  
Segon. Objecte  
La present convocatòria té per objecte la concessió de premis a la realització de treballs fi de grau (TFG) per tal de reconèixer la qualitat acadèmica i l'impacte del tema tractat en treballs, que han de versar sobre aspectes relacionats amb la innovació empresarial o social i la configuració de territoris intel·ligents d'aplicació a l'àrea socioeconòmica d'Ontinyent.  
  
  
Tercer. Bases reguladores  
La convocatòria, la resolució de concessió i la resta d'actes relacionats amb aquest procediment es publicaran en el tauler oficial de la Universitat de València, http://tauler.uv.es  
  
Quart. Quantia  
Es procedirà a l'adjudicació de dos premis per un import màxim de dos mil euros (2.000 ?).  
  
Cinqué. Termini de presentació de sol·licituds  
El termini de presentació de sol·licituds comença l'endemà de la publicació de l'extracte d'aquesta convocatòria en el Diari Oficial de la Generalitat Valenciana (DOGV) i es tanca el 30 de setembre de 2017.  
  
València, 18 de maig de 2017.- El vicerector d'Internacionalització i Cooperació, p. d. (DOGV 27.01.2017), el rector: Guillermo Palao Moreno.